आज मधेशी नेतृत्व वर्ग से एक आवाज और आ रही है कि विगत संविधान सभा के निर्वाचन के बाद परिवर्तन की दो शक्तियाँ उनकी है- माओवादी और मधेशी । इसलिए परिवर्तन की आकांक्षा रखने वाले इन दो शक्तियों को मिलकर सरकार बनानी चाहिए । अगर इस तर्क को मान भी लिया जाए तो सवाल उत्पन्न होता है कि इस निर्वाचन के बाद जब माओवादियों के नेतृत्व में सरकार बनी तो सारे मधेशी दल उसमें सहभागी क्यों नहीं हुए । आज जब इतना समय गुजर गया तो फिर उस समीकरण में संभावना तलाशने का औचित्य क्या है । मधेशवादी दलों का एक बडÞा समूह क्यों प्रधानमंत्री के विगत चुनाव में माओवादी समर्थित उम्मीदवार का क्यों विरोध किया । क्यों माओवादियों ने मधेशवादी दलों को समेटकर बहुमत का अभ्यास नहीं किया और उन्हें तरजीह नहीं दी । ऐसे अनेक सवाल हैं जिसके आधार पर मधेशी नेतृत्व अपनी सही जमीन की तलाश और पहचान कर सकते हैं ।